pythainlp/thai-wiki-dataset-v4 huggingface dataset:
พัก แจ-ชัน

พัก แจ-ชัน (เกิด 6 ธันวาคม ค.ศ. 2001) หรือที่รู้จักกันในชื่อ แจชัน  เป็นนักร้องและนักแสดงชาวเกาหลีใต้ เขาเป็นสมาชิกของบอยแบนด์เคป๊อป DKZ และยูนิตย่อย ทงคิซ ไอ:คาน ในฐานะนักแสดง เขาทีชื่อเสียงในบท ชู ซัง-อู ในภาพยนตร์ดราม่าบีแอลที่ดัดแปลงจากนวนิยายทางเว็บเรื่อง "เซแมนติกแอเรอร์"
ดีเคซี

ดีเคซี (เดิมชื่อ ทงกิซ) เป็นวงบอยแบนด์ชาวเกาหลีใต้ที่ก่อตั้งและจัดการโดยทงโยเอนเตอร์เทนเมนต์ สมาชิกประกอบด้วยคยองยุน, เซฮยอน, มินกยู, มูนิก, แจชาน, จงฮยอง และ กีซ็อก และก่อนหน้านี้มี วอนแด ด้วยจนกระทั่งออกจากกลุ่มในเดือนมีนาคม ค.ศ. 2022
กือยิวน็อตเคียฟ

กือยิวน็อตเคียฟ  เป็นการรณรงค์ออนไลน์ที่จัดขึ้นโดยกระทรวงการต่างประเทศของยูเครน ร่วมกับสมาชิกศูนย์การสื่อสารเชิงกลยุทธ์ 15 คนจาก "StratCom Ukraine" ในวันที่ 2 ตุลาคม ค.ศ. 2018 โดยมีเป้าหมายโน้มน้าวให้สื่อและองค์กรที่ใช้ภาษาอังกฤษใช้คำว่า "กือยิว" (Kyiv, จาก) เป็นชื่อเมืองหลวงของประเทศยูเครนแทน "เคียฟ" (Kiev, จาก)
องค์กรนี้ตั้งใจที่จะยืนยันตัวตนของยูเครนในระดับสากลและช่วยสละมรดกทางภาษาของจักรวรรดิรัสเซียและสหภาพโซเวียตด้วยการสนับสนุนคำทับศัพท์ภาษายูเครนโดยเฉพาะสำหรับชื่อสถานที่ในยูเครน
คำทับศัพท์ "Kyiv" ผ่านคำสั่งทางกฎหมายจากรัฐบาลยูเครนใน ค.ศ. 1995 คำทับศัพท์นี้ผ่านการยอมรับจากการประชุมสหประชาชาติว่าด้วยการสร้างมาตรฐานชื่อทางภูมิศาสตร์ครั้งที่ 10 ใน ค.ศ. 2012 แต่ไม่ได้รับความนิยมในระดับนานาชาติ ก่อน ค.ศ. 2019 มีองค์กรไม่กี่แห่งที่เปลี่ยนเป็นรูปสะกด "Kyiv" เนื่องจากผู้คนนอกประเทศยูเครนไม่เห็นความจำเป็นหรือคิดว่าปัญหานี้ "กำหนดจุดประสงค์ตามชาตินิยม" หลังสงครามรัสเซีย-ยูเครนเริ่มขึ้นใน ค.ศ. 2014 สื่อตะวันตกหลายแห่งเลือกที่จะเปลี่ยนรูปสะกดใหม่ สงครามและความเห็นทางการเมืองระหว่างประเทศรุนแรงขึ้นจากการรุกรานยูเครนโดยรัสเซียใน ค.ศ. 2022
รุ่นพี่ตัวป่วนกับรุ่นน้องวิศวะสุดเนี้ยบ

รุ่นพี่ตัวป่วนกับรุ่นน้องวิศวะสุดเนี้ยบ (เกาหลี: ; อาร์อาร์: "Simaentik Ereo"; อังกฤษ: Semantic Error) เป็นละครชุดทางโทรทัศน์สตรีมมิ่งของเกาหลีใต้ใน ค.ศ. 2022 ที่สร้างจากนวนิยายบีแอล แต่งโดยโดยโจซูรี นำแสดงโดย พัก ซอ-ฮัม และ พัก แจ-ชาน ฉายรอบปฐมทัศน์เมื่อวันที่ 16 กุมภาพันธ์ พ.ศ. 2565 บนวอชชา
เวอร์ชันภาพยนตร์ของซีรีส์คือเรื่อง "เซแมนติกเอเรอร์: เดอะมูฟวี่" เข้าฉายครั้งแรกที่งานเทศกาลภาพยนตร์นานาชาติปูซาน ครั้งที่ 26 และเข้าฉายในโรงภาพยนตร์ในเดือนสิงหาคม ค.ศ. 2022
อำเภอตานาโตราจา

ตานาโตราจา (อักษรโรมัน: ; #เปลี่ยนทาง 'ดินแดนโตราจา' ในภาษาโตราจา) เป็นอำเภอที่ไม่มีอาณาเขตติดต่อทะเลในจังหวัดซูลาเวซีใต้ ประเทศอินโดนีเซีย และเป็นแหล่งที่อยู่อาศัยดั้งเดิมของกลุ่มชาติพันธุ์โตราจา อำเภอมีขนาด 2,054.30 ตารางกิโลเมตร (793.17 ตารางไมล์) และมีประชากร 221,081 คน ตามสำมะโนปี ค.ศ. 2010 และเพิ่มเป็น 280,794 คน ตามสำมะโนปี ค.ศ. 2020 รัฐบาลท้องถิ่นมีที่ทำการอยู่ในเมืองมากาเล ส่วนศูนย์กลางด้านวัฒนธรรมโตราจาอยู่ที่เมืองรันเตปาโอ เดิมทีโตราจามีพื้นที่ใหญ่ และในปี ค.ศ. 2008 ได้ถูกแบ่งออกเป็นสองอำเภอ คือตานาโตราจาและโตราจาเหนือซึ่งมีเมืองหลักคือเมืองรันเตปาโอ
ประวัติศาสตร์.
ระบบรัฐบาลท้องถิ่นในชาวโตราจาเริ่มมีจากการปกครองของหมู่เกาะอินเดียตะวันออกของเนเธอร์แลนด์ ตามกฎหมายฉุกเฉินหมายเลข 3/1957 (Emergency Law No. 3 of 1957) ได้มีคำสั่งให้จัดตั้งอำเภอระดับสอง (District Level II) ในชื่อตานาโตราจา ในวันที่ 31 สิงหาคม ค.ศ. 1957 โดยมีผู้ว่าการอำเภอ (Regent of the Regional Head) คนแรกชื่อลากิตตา (Lakitta)
คำสั่งผู้ว่าการเขตปกครองระดับแรกซูลาเวซีใต้ หมายเลข 954/XI/1998 (Decree of the Governor of the First Level Region of South Sulawesi Number 954/XI/1998) ซึ่งลงนามประกาศใช้ในวันที่ 14 ธันวาคม ค.ศ. 1998 กำหนดให้ตานาโตราจามี 9 ตำบลอาณาเขตชัดเจน (definitive sub-districts), 6 ตำบลผู้แทน (representative sub-districts), 22 ตำบล และ 63 หมู่บ้าน จากนั้นหลังประกาศใช้กฎหมายหมายเลข 22/1999 ว่าด้วยการปกครองส่วนท้องถิ่น (Law No. 22/1999 on Regional Government) กับข้อกำหนดภูมิภาคหมายเลข 18 (Regional Regulation No. 18) จากปี ค.ศ. 2000 ประกาศใช้เมื่อ 29 ธันวาคม ค.ศ. 2000 ตำบลผู้แทนทั้ง 6 เปลี่ยนสถานะเป็นตำบลอาณาเขตชัดเจนแทน
ภูมิศาสตร์.
ตานาโตราจาตั้งอยู่ตรงกลางของเกาะซูลาเวซี 300กิโลเมตรจากเมืองหลักของจังหวัดซูลาเวซีใต้ซึ่งคือมากัสซาร์ ตานาโตราจาตั้งอยู่ระหว่างละติจูด 2°–3° ใต้ และลองจิจูด 119°–120° ตะวันออก (จุดกลาง:) พื้นที่ของอำเภออยู่ที่ 2,054.30กม.2 คิดเป็น 4.4% ของจังหวัด พื้นที่ของตานาโตราจาส่วนใหญ่เป็นภูเขา มีความสูงจากระดับน้ำทะเลต่ำสุดที่ 150 เมตร และสูงสุดที่ 3,083 เมตรจากระดับน้ำทะเล
ประชากรศาสตร์.
ชนเผ่าดั้งเดิมของตานาโตราจาคือชาวโตราจา ซึ่งเป็นชนเผ่าที่อาศัยอยู่ในเขตภูเขาของจังหวัดซูลาเวซีใต้ มีการประมาณประชากรของชาวโตราจาอยู่ที่ 1 ล้านคน ในจำนวนนี้มี 500,000 คนโดยประมาณ ที่อาศัยอยู่ในอำเภอตานาโตราจา, อำเภอโตราจาเหนือ และอำเภอมามาซา ชาวโตราจาส่วนใหญ่นับถือศาสนาคริสต์ บางส่วนนับถือศาสนาอิสลาม และศาสนาวิญญาณนิยมของท้องถิ่นที่เรียกว่าอาลุกโตโดโล (Aluk Todolo) ปัจจุบันรัฐบาลอินโดนีเซียให้การรับรองศาสนาพื้นถิ่นอาลุกโตโดโลในฐานะส่วนหนึ่งของศาสนาฮินดู
คำว่าโตราจามาจากภาษาบูกิซว่า "" แปลว่า "คนที่อาศัยในดินแดนข้างบน" ("people who live in the land above") ในปี ค.ศ. 1909 รัฐบาลอาณานิคมชาวดัตช์เรียกกลุ่มชนนี้ว่า "โตราจา" ชนเผ่าโตราจาเป็นที่รู้จักมากจากพิธีศพที่โดดเด่น บ้านพื้นถิ่นที่เรียกว่าตงโกนัน และงานแกะสลักไม้
กำแพงเครมลินมอสโก

กำแพงเครมลินมอสโก  เป็นกำแพงป้องกันที่ล้อมรอบเครมลินแห่งมอสโก ซึ่งเป็นที่รู้จักจากลักษณะรอยหยักและหอคอยเครมลิน กำแพงเดิมน่าจะเป็นรั้วไม้เรียบง่ายที่มีหอคอยป้องกันสร้างขึ้นใน ค.ศ. 1156 กำแพงเครมลินก็เหมือนกับวิหารหลายแห่งในเครมลินที่สร้างโดยสถาปนิกชาวอิตาลี
ข้อมูลจำเพาะ.
ด้วยเส้นรอบวงด้านนอก 2,235 เมตร (7,333 ฟุต) เครมลินปรากฏเป็นรูปทรงใกล้เคียงรูปสามเหลี่ยม โดยเบี่ยงเบนจากทรงเรขาคณิตเล็กน้อยโดยทางด้านใต้แทนที่จะเป็นเส้นตรง มันถูกสร้างทับรูปทรงบนเนินเขาเดิมที่กำแพงเครมลินเคยสร้างไว้ ด้วยเหตุนี้โครงสร้างแนวตั้งจึงไม่เท่ากัน และความสูงในบางแห่งที่มีตั้งแต่ไม่เกิน 5 เมตร (16 ฟุต) ถึง 19 เมตร (62 ฟุต) ซึ่งมีความต่างกันถึงสี่เท่าของจุดอื่น ความหนาของกำแพงก็แตกต่างกันไป ตั้งแต่ 3.5 ถึง 6.5 เมตร (11 ถึง 21 ฟุต)
ด้านบนของกำแพงตามความยาวทั้งหมด มีแท่นต่อสู้ที่มองไม่เห็นจากภายนอกซึ่งมีความกว้างตั้งแต่ 2 ถึง 4.5 เมตร (6 ฟุต 7 ถึง 14 ฟุต 9 นิ้ว) (ตามสัดส่วนของความหนา) รอย "ฟัน" หยักบนยอดของกำแพงเป็นคู่รวม 1,045 ซี่ โดยมีความสูงตั้งแต่ 2 ถึง 2.5 เมตร (6 ฟุต 7 ถึง 8 ฟุต 2 นิ้ว) และความหนาตั้งแต่ 65 ถึง 75 เซนติเมตร (26 ถึง 30 นิ้ว))
ทางเดินภายในกำแพงบางส่วนมีห้องที่ไม่มีไฟส่องสว่างภายนอก (kamoras) ซึ่งกักขังอาชญากรที่อันตรายโดยเฉพาะ
การเลือกตั้งนายกองค์การบริหารส่วนจังหวัดอุดรธานี พ.ศ. 2563

การเลือกตั้งนายกองค์การบริหารส่วนจังหวัดอุดรธานี พ.ศ. 2563 เป็นการเลือกตั้งผู้นำฝ่ายบริหารองค์การบริหารส่วนจังหวัดอุดรธานี (นายก อบจ.) ครั้งที่ 4 และเป็นครั้งแรกหลังจากการรัฐประหาร พ.ศ. 2557 โดยคณะรักษาความสงบแห่งชาติ (คสช.) 
การเลือกตั้งจัดขึ้นเมื่อวันที่ 20 ธันวาคม พ.ศ. 2563 มีผู้สมัครรวมทั้งสิ้น 7 หมายเลข โดยมีการเลือกตั้งนายก อบจ. พร้อมไปกับการเลือกตั้งสมาชิกสภาองค์การบริหารส่วนจังหวัด (ส.อบจ.)
ผลการเลือกตั้งปรากฏว่า วิเชียร ขาวขำ ผู้สมัครจากพรรคเพื่อไทย เอาชนะผู้สมัครหมายเลขอื่น ๆ ด้วยคะแนนเสียงกว่าสามแสนคะแนน เกินครึ่งหนึ่งของจำนวนผู้มาใช้สิทธิเลือกตั้งทั้งหมด ผู้สมัครที่ได้อันดับรองลงมาได้แก่ ฐานวัฒน์ ธนาธัญญพิชญ์ ในนามคณะก้าวหน้า, ชวนนท์ ศิริบาล ไม่สังกัดพรรค, อิงค์ณภัจฉร์ ชินวัตรนุวงศ์ กลุ่มเพื่ออุดรธานี, ศักดา เกตุแก้ว ไม่สังกัดพรรค, เศษฐภัทร์ นิตยสิทธิวรากุล ไม่สังกัดพรรค และเจริญ หมู่ขจรพันธ์ พรรคสังคมประชาธิปไตยไทย ตามลำดับ
ผลการเลือกตั้ง.
<table style="margin:0; border:none;"><tr><td style="border:none; padding:0;">
<table style="text-align:left; border-collapse:collapse; width:100%;">
<tr style="background:#ddd"><th style="text-align:center;" colspan="5">คะแนนเสียง</th></tr>
<tr style="font-size:88%; height:4px;">
<td colspan="2" style="padding:0 4px; text-align:left;"></td>
<td style="width:400px; text-align:left;"></td>
<td colspan="2" style="padding:0 4px; width:1em; text-align:right;"></td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">วิเชียร</td>
<td style="width:100px;border-left:solid 1px silver;border-right:solid 1px silver;">#E30613; width:51.77%; overflow:hidden">  </td>
<td colspan="2" style="padding-left:0.4em;padding-right:0.4em" align="right">51.77%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">ฐานวัฒน์</td>
<td style="width:100px;border-left:solid 1px silver;border-right:solid 1px silver;">#EF771E; width:29.51%; overflow:hidden">  </td>
<td colspan="2" style="padding-left:0.4em;padding-right:0.4em" align="right">29.51%</td>
</tr>
<tr>
<td colspan="2" style="padding-left:0.4em;padding-right:0.4em;min-width:8em">อื่น ๆ</td>
<td style="width:100px;border-left:solid 1px silver;border-right:solid 1px silver;">  </td>
<td colspan="2" style="padding-left:0.4em;padding-right:0.4em" align="right">18.72%</td>
</tr>
</table>
</td></tr></table>
แฮนน่า โรเซ็นบรูม

แฮนน่า โรเซ็นบรูม (เกิด 5 กรกฎาคม พ.ศ. 2544) ชื่อเล่น แฮนน่า เป็นนักร้องและนักแสดงลูกครึ่งอเมริกัน-ลาว เธอเป็นสมาชิกของโฟร์อีฟ สังกัดเอ็กซ์โอเอ็กซ์โอเอนเตอร์เทนเมนต์
ประวัติ.
แฮนน่า โรเซ็นบรูม เกิดที่กรุงเทพมหานคร เมื่อวันที่ 5 กรกฎาคม 2544 มารดาเป็นชาวลาว บิดาเป็นชาวอเมริกัน แฮนน่าอาศัยอยู่ที่ประเทศไทยจนกระทั่งอายุได้ 8 ขวบ จึงย้ายไปอยู่ที่ประเทศลาว
เมื่ออายุได้ 14 ปี แฮนน่าได้เข้าร่วมการแข่งขันร้องเพลงแต่ไม่ผ่านเข้ารอบชิงชนะเลิศ ในขณะที่หลังจากเข้าร่วมในปีต่อมา เธอสามารถผ่านเข้ารอบสุดท้ายได้ ในปี 2562 แฮนน่าได้เข้าร่วมการประกวดมิสทีนลาวซึ่งเธอได้รับรางวัลรองชนะเลิศ หลังจากติดท็อป 3 ในการประกวดซูเปอร์โมเดล แฮนน่าได้ไปประกวดต่อในเวทีระดับนานาชาติและเธอได้รับบทในซีรีส์ทางโทรทัศน์ของลาวจำนวน 4 เรื่อง
ในปี 2563 แฮนน่าได้เข้าร่วมรายการโฟร์อีฟเกิร์ลกรุปสตาร์ และเป็น 1 ใน 7 สมาชิกของวงไอดอลไทย โฟร์อีฟ ร่วมกับโฟร์อีฟ เธอออก 1 สตูดิโออัลบั้ม 2 อัลบั้มพิเศษ และอีกหลายซิงเกิ้ล เธอปฏิเสธค่ายเพลงในการเป็นศิลปินเดี่ยว
ในปี 2566 แฮนน่าได้รับบทนำในภาพยนตร์สยองขวัญของลาวเรื่อง "The Signal" ที่กำกับโดยลี พงสะหวัน และได้รับการเสนอชื่อเข้าชิงรางวัล "นักแสดงหน้าใหม่ยอดเยี่ยม" จากเทศกาลภาพยนตร์นานาชาติเซี่ยงไฮ้ ในปีเดียวกันเธอได้รับบทเป็น กรกต ในละครไทยเรื่อง กามเทพก้นครัว (ชื่อเดิม แม่สื่อโลโซ) ทางช่องเวิร์คพอยท์
สาธารณรัฐโซเวียตเบรเมิน

สาธารณรัฐโซเวียตเบรเมิน  เป็นรัฐคอมมิวนิสต์อายุสั้น โดยดำรงอยู่เพียง 25 วัน ใน ค.ศ. 1919 สาธารณรัฐมีอาณาเขตควบคุมรัฐเบรเมิน ประเทศเยอรมนีในปัจจุบัน สาธารณรัฐก่อตั้งขึ้นท่ามกลางการปฏิวัติเยอรมัน (หลังจากความพ่ายแพ้ของจักรวรรดิเยอรมันในสงครามโลกครั้งที่หนึ่ง)
รัฐบาล.
สภาผู้แทนราษฏรโซเวียตทำหน้าที่เป็นสภานิติบัญญัติและมีผู้แทนรวมทั้งสิ้นเก้าคน ซึ่งประกอบด้วยสมาชิกของกลุ่มฝ่ายซ้ายหัวรุนแรงแห่งเบรเมินจำนวน 3 คน สมาชิกพรรคสังคมประชาธิปไตยอิสระเยอรมนีจำนวน 3 คน ซึ่งนำโดย อัลเฟรท เฮินเกอ และสมาชิกนายทหารอิสระ 3 คน โยฮัน คนีฟ สมาชิกแห่งองค์การคอมมิวนิสต์สากลแห่งเยอรมนี เป็นผู้มีอิทธิพลที่สุดในสาธารณรัฐ ซึ่งเขาดำรงตำแหน่งเป็นประธานกรรมการราษฎร ลักษณะการปกครองของสาธารณรัฐเป็นไปในรูปแบบของสภาแรงงานที่จัดตั้งขึ้นในเดือนพฤศจิกายน ค.ศ. 1918
โก คย็อง-พโย

โก คย็อง-พโย (เกิด 11 มิถุนายน ค.ศ. 1990) เป็นนักแสดงและนักแสดงตลกชาวเกาหลีใต้ เขามีชื่อเสียงจากบทบาทของเขาในละครโทรทัศน์เรื่อง "รีพลาย 1988" (2015–16) และได้แสดงในเรื่อง "ดอนท์แดร์ทูดรีม" (2016) และ "ชิคาโกไทพ์ไรเตอร์" (2017) นับแต่นั้น โกก็รับบทนักแสดงนำเป็นครั้งแรกในเรื่อง "สตรองเกสเดลิเวอรี่แมน" ทางช่องเคบีเอส2 ในเดือนสิงหาคม ค.ศ. 2017
ดี.พี. หน่วยล่าทหารหนีทัพ

ดี.พี. หน่วยล่าทหารหนีทัพ (ย่อมาจาก Deserter Pursuit) เป็นละครชุดทางโทรทัศน์สตรีมมิ่งของเกาหลีใต้ที่กำกับโดย ฮัน จุน-ฮี จากบทภาพยนตร์โดย คิม โบ-ทง และ ฮัน โดยอิงจากเว็บตูนเรื่องเลซินเรื่อง "ดี.พี ด็อกส์เดย์" โดยคิม ซีรีส์นำแสดงโดย ช็อง แฮ-อิน, คู กโย-ฮวัน, คิม ซ็อง-กยุน และ ซน ซ็อก-กู ฉายรอบปฐมทัศน์ในหกตอนบนเน็ตฟลิกซ์ เมื่อวันที่ 27 สิงหาคม พ.ศ. 2564
เมื่อวันที่ 14 ธันวาคม พ.ศ. 2564 การถ่ายทำฤดูกาลที่สองได้รับการยืนยันแล้ว
วัดท่าพระยาจักร์

วัดท่าพระยาจักร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี ปัจจุบันมีพระครูวิสิฐกิจจาทร ถิรจิตฺโต เป็นเจ้าอาวาส
วัดท่าพระยาจักร์ หรือ วัดช่องลม เป็นวัดเก่าแก่มาแต่โบราณ เดิมทีเป็นวัดร้าง ต่อมามีพระธุดงค์จากทางภาคอีสานมาปักกลดที่วัด ชื่อหลวงตาเลียบ ชาวบ้านจึงนิมนต์ให้อยู่ที่วัดแห่งนี้ ต่อมาได้ขออนุญาตตั้งวัดเมื่อ พ.ศ. 2453 และได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2515
วัดท่าพระยาจักรยังมีพระพุทธรูปเก่าแก่อายุมากกว่าร้อยปี เป็นฝีมือช่างชาวบ้านในสมัยก่อนปั้นขึ้นไว้ เพื่อถวายเป็นพุทธบูชา มีพระพุทธรูปปูนปั้นรูปปั้นเทวดา ใบเสมาหิน แต่ละองค์ใหญ่กว่าตัวคน พบอยู่ภายในอุโบสถหลังเดิม พระพุทธรูปดังกล่าวมีจำนวนทั้งหมด 18 องค์ คาดว่าน่าจะใช้ปูนขาวผสมข้าวเหนียวปั้นออกมาเป็นองค์พระ พระพุทธรูปที่พบในอุโบสถซึ่งถูกปิดตายมานาน ชาวบ้านส่วนใหญ่ก็ไม่ทราบ เพราะส่วนใหญ่ใช้อุโบสถหลังใหม่เป็นที่ทำกิจกรรมทางสงฆ์ นอกจากนั้นยังมีตอไม้ตะเคียนอายุนับพันปีที่ชาวบ้านเชื่อว่ามีสิ่งศักดิ์สิทธิ์สิงสถิตย์อยู่
วัดปาลิไลยก์

วัดปาลิไลยก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเลม็ด อำเภอไชยา จังหวัดสุราษฎร์ธานี
วัดปาลิไลยก์เป็นวัดโบราณที่ตั้งอยู่ในชุมชนโบราณ วัดมีอายุตั้งวัดนานถึงสมัยสุโขทัย ตามหนังสือประวัติวัดของกรมการศาสนาระบุว่าตั้งวัดเมื่อ พ.ศ. 1525 ได้รับพระราชทานวิสุงคามสีมาเมื่อ พ.ศ. 1530 วัดมีความทรุดโทรมตามกาลเวลาและได้รับการพัฒนาบูรณปฏิสังขรณ์ตามลำดับตามยุคสมัยตั้งแต่สมัยอยุธยาตอนปลาย จนถึง พ.ศ. 2473 ได้รับการปฏิสังขรณ์ครั้งใหม่อีกครั้ง
อุโบสถเดิมเป็นอุโบสถไม้ ได้รับการบูรณะปฏิสังขรณ์เป็นอาคารก่ออิฐถือปูนเมื่อ พ.ศ. 2517 ภายในประดิษฐานพระพุทธรูป 4 องค์ อยู่บนฐานชุกชีลักษณะพระพักตร์ของพระพุทธรูปทั้งหมดถูกซ่อมแซมใหม่จนหมดเค้าเดิมแล้ว
ใบเสมาทำจากหินทรายสีแดงแกะสลักลวดลายนูนสูงปักอยู่รอบอุโบสถ ขนาดสูงประมาณ 74 เซนติเมตร กว้างประมาณ 37 เซนติเมตร หนา 12.50 เซนติเมตร ตั้งอยู่บนฐานเสมาก่ออิฐถือปูน ลักษณะเป็นฐานสิงห์ย่อมุมไม้สิบสอง เหนือฐานสิงห์ทำเป็นบัวจงกลหรือบัวแวงรองรับใบเสมา ลักษณะฐานเสมาแบบนี้นิยมทำในสมัยรัตนโกสินทร์ตอนต้น ส่วนใบเสมาแกะสลักเป็นรูปดอกไม้เทศคล้ายพุดตานผสมผสานด้วยรูปใบไม้และดอกไม้สี่กลีบหรือลายประจำยามตามร่องประดับกระจกสีต่าง ๆ บางแผ่นสลักรูปสัตว์สอดแทรกอยู่ภายในลายดอกไม้ เช่น รูปลิง รูปแบบศิลปะรัตนโกสินทร์ตอนต้นลักษณะคล้ายกับลวดลายปูนปั้นที่นิยมประดับอุโบสถในสมัยรัตนโกสินทร์ตอนต้นรัชกาลที่ 1–3
วัดป่าลิไลยก์

วัดป่าลิไลยก์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลำปำ อำเภอเมืองพัทลุง จังหวัดพัทลุง
ประวัติ.
วัดป่าลิไลยก์ เดิมเรียก วัดป่าชัน ต่อมาเปลี่ยนเป็น วัดป่าเรไร ตามทำเนียบวัดจังหวัดพัทลุงของพระครูอริยสังวร (เอียด) ระบุว่าตั้งวัดเมื่อ พ.ศ. 2247 ตรงกับสมัยสมเด็จพระเพทราชาแห่งกรุงศรีอยุธยา แต่เรื่องราวเกี่ยวกับวัดไม่ปรากฏในเอกสารโบราณใด ๆ วัดได้รับพระราชทานวิสุงคามสีมาเมื่อ พ.ศ. 2329
ต่อมาเมื่อราว พ.ศ. 2325 พระมหาช่วยชาวบ้านน้ำเดือด ตำบลท่ามิหรำ อำเภอเมืองพัทลุง ได้เป็นเจ้าอาวาส มีบันทึกว่าราว พ.ศ. 2328 พม่าได้ยกทัพมาตีเมืองชุมพร เมืองไชยา เมืองนครศรีธรรมราช ทางฝ่ายเมืองพัทลุงพระมหาช่วยได้ทำเครื่องรางของขลังแจกไพร่พลกรรมการเมืองรวบรวมกำลังไว้ได้ประมาณ 1,000 คน ยกไปต้านทัพพม่าที่ตำบลปันเต แต่ไม่ทันรบกันพม่าก็ถอยทัพเสียก่อน พระมหาช่วยมีความชอบเป็นอย่างมาก จึงโปรดเกล้าฯ ให้ลาสิกขาบทและแต่งตั้งให้เป็นพระยาทุกราษฎร์ 
ต่อมาได้เกณฑ์คนตัดไม้ต่อเรือรบ 30 ลำ ปากกว้าง 3 วา บ้าง 4 วา บ้าง มีการต่อเรือกันที่ชายทะเลหน้าวัดป่าลิไลยก์ แต่เรือยังไม่ทันเสร็จก็ติดราชการกบฏเมืองไทรบุรีเสียก่อน 
จากคำบอกเล่าที่ดินของวัดป่าลิไลยก์ในปัจจุบันเป็นที่ของตาผ้าขาวได้บริจาคให้แก่พระสมหมีอินทร์ที่ตั้งใจจะนำของโบราณมาบรรจุที่พระบรมมหาธาตุนครศรีธรรมราชแต่ไม่ทันพิธีการจึงได้จอดเรือพักและสร้างวัดป่าลิไลยก์
กรมศิลปากรประกาศขึ้นทะเบียนและกำหนดเขตที่ดินโบราณสถานในราชกิจจานุเบกษา (ฉบับพิเศษ) เล่ม 102 ตอนที่ 180 หน้า 141 วันที่ 29 พฤศจิกายน พ.ศ. 2528 พื้นที่ประมาณ 2 ไร่ 2 งาน 63 ตารางวา
ศิลปกรรม.
อุโบสถเป็นอาคารก่ออิฐถือปูนมีกำแพงแก้วล้อมรอบทั้ง 4 ด้าน ด้านนอกมีใบเสมาหินทรายสีแดง ตั้งอยู่บนฐานก่ออิฐถือปูนรอบอุโบสถจำนวน 8 ใบ บางใบสภาพชำรุดแต่ละใบมีลวดลายจำหลักไม่เหมือนกันคือสลักลายกระหนกก้านขดบางแผ่นสลักลายหน้ากาล เจดีย์ตั้งอยู่นอกกำแพงแก้วหน้าอุโบสถ เป็นเจดีย์ก่ออิฐถือปูนฐานเป็นรูปสี่เหลี่ยมจัตุรัสกว้างด้านละ 2 เมตร สูงประมาณ 6 เมตร รอบฐานมียักษ์ปูนปั้นแบกด้านละ 5 ตน
เหตุเพลิงไหม้โกดังเก็บวิสกี้ในดับลิน

เหตุเพลิงไหม้โกดังเก็บวิสกี้ในดับลิน  เกิดขึ้นเมื่อวันที่ 18 มิถุนายน ค.ศ. 1875 ในย่านลิเบอร์ตีส์ เมืองดับลิน (ขณะนั้นยังเป็นส่วนหนึ่งของสหราชอาณาจักรบริเตนใหญ่และไอร์แลนด์) เหตุเพลิงไหม้สิ้นสุดลงภายในคืนนั้นแต่มีผู้เสียชีวิต 13 คนและมูลค่าความเสียหายเทียบเป็นอัตราค่าเงินในปัจจุบันได้ประมาณ 6 ล้านยูโร ผู้คนในบริเวณนั้นดื่มวิสกี้ที่ไหลออกมาท่วมถนนลึกประมาณ ไปถึงย่านเดอะคูมบ์ ผู้เสียชีวิตทั้งหมดในเหตุการณ์นี้มาจากภาวะแอลกอฮอล์เป็นพิษ
ต้นเพลิง.
เชื่อว่าต้นเพลิงในเหตุการณ์นี้มาจากคลังสินค้าทัณฑ์บนของลอว์เรนซ์ มาโลน หัวมุมถนนอาร์ดี ซึ่งเก็บวิสกี้ปริมาณ 5,000 ฮอกส์เฮด (262,500 แกลลอนอังกฤษหรือ 1,193,000 ลิตร) มูลค่า 54,000 ปอนด์ (เทียบเป็นอัตราค่าเงินใน ค.ศ. 2019 ได้ประมาณ 5.45 ล้านปอนด์) สาเหตุของเพลิงไหม้ครั้งนี้ไม่สามารถระบุได้ชัดเจน แต่เชื่อว่าน่าจะเกิดขึ้นระหว่างเวลา 16:35 น. ซึ่งเป็นเวลาที่ตรวจสอบโกดังครั้งล่าสุด และ 20:30 น. ซึ่งเป็นเวลาที่มีผู้แจ้งเหตุ ต่อมาประมาณ 21:30 น. ถังบรรจุวิสกี้เริ่มระเบิดเนื่องจากความร้อน ทำให้วิสกี้ไหลออกทางประตูและหน้าต่างของโกดังที่ถูกเพลิงไหม้
การลุกลาม.
กระแสวิสกี้ที่ติดไฟไหลลงไปตามถนนคอร์กก่อนจะไหลไปทางถนนอาร์ดี ไหม้บ้านหลังหนึ่งริมถนนแชมเบอร์ ก่อนจะไหลต่อไปยังถนนมิลล์และไหม้บ้านเรือนขนาดเล็กหลายหลัง
การตอบสนองของประชาชน.
ประชาชนที่อยู่ใกล้เคียงอพยพหนีไฟอย่างรวดเร็วเนื่องจากได้ยินเสียงหมูในคอกบริเวณใกล้เคียงร้องเนื่องจากคอกถูกไฟไหม้ และเชื่อกันว่าเป็นสาเหตุสำคัญที่ทำให้การอพยพเป็นไปอย่างรวดเร็ว เจ้าหน้าที่ดับเพลิงและนายกเทศมนตรีชื่นชมประชาชนที่ตอบสนองอย่างรวดเร็ว ไม่มีผู้เสียชีวิตเนื่องจากถูกไฟคลอกหรือสูดดมควันพิษ อย่างไรก็ตาม ประชาชนบางส่วนกรูเข้าไปตักหรือดื่มวิสกี้ที่ไหลออกมา บางส่วนดื่มวิสกี้ในปริมาณมากจนทำให้เกิดภาวะแอลกอฮอล์เป็นพิษ 24 คนถูกนำตัวส่งโรงพยาบาล และในจำนวนนี้ 13 คนเสียชีวิต
จัมกาดัง

จัมกาดัง (อักษรโรมัน: Jam Gadang; ภาษามีนัง แปลว่า "นาฬิกาใหญ่") เป็นหอนาฬิกา, จุดหมายตา และสถานที่ท่องเที่ยวสำคัญในนครบูกิตติงงี จังหวัดสุมาตราตะวันตก ประเทศอินโดนีเซีย หอนาฬิกาตั้งอยู่ในย่านใจกลางเมือง ใกล้กับตลาดปาซาร์อาเตฮ์
ประวัติศาสตร์.
ตัมกาดังตั้งอยู่ที่ใจกลางของสวนซาไบนันอาลูอิฮ์ (Sabai Nan Aluih Park) ใกล้กับวังโมฮัมมัด ฮัตตา หอนาฬิกาสร้างในปี 1926 ในสมัยอาณานิคมดัตช์ ในฐานะของขวัญจากราชินีวิลเฮลมินาให้กับ "controleur" (ผู้ปกครอง) นครบูกิตติงงี หอนาฬิกาเป็นผลงานออกแบบโดยยาซิก อาบีดีน (Yazid Abidin) และ ซุลตันกีกี อาเมฮ์ (Sutan Gigi Ameh) สร้างด้วยเงิน 3,000 กิลเดอร์
เมื่อสร้างแล้วเสร็จ บนยอดของหอนาฬิกามีรูปปั้นไก่แจ้ตั้งอยู่ หลังคาบนยอดหอคอยถูกเปลี่ยนเป็นหลังคาแบบที่ใช้ประดับศาลเจ้าชินโตในสมัยญี่ปุ่นเข้ายึดครองอินโดนีเซีย (1942–1945) ภายหลังอินโดนีเซียได้รับเอกราช ได้มีการเปลี่ยนหลังคายอดของหอเป็นรูปแบบปัจจุบัน ซึ่งมีลักษณะแบบหลังคาของวัฒนธรรมมีนัง ดังที่พบในบ้านท้องถิ่นที่เรียกว่ารูมะฮ์กาดัง ตำนานมุขปาฐะท้องถิ่นอ้างว่ากลไกนาฬิกาภายในเป็นแบบที่ลอกเลียนมาจากบิกเบนในลอนดอน
ในวันที่ 6 มีนาคม 2007 จัมกาดังได้รับความเสียหายจากแผ่นดินไหวสองครั้งในสุมาตรา ในปีหลังจากนั้น หอนาฬิกาได้รับทุนอุดหนุนในการซ่อมแซมโดยอินโดนีเซียเฮอริเทจทรัสต์ (Indonesia Heritage Trust หรือ บาดันเปอเลิซตาริยันปูซากาอินโดนีเซีย; Badan Pelestarian Pusaka Indonesia) ด้วยเงินอุดหนุนจำนวน 600 ล้านรูปียะฮ์ (ราว 2.1 ล้านบาท) โดยทีมซ่อมบำรุงจากประเทศเนเธอร์แลนด์ การปรับปรุงครั้งนี้เสร็จสิ้นและมีพิธีเปิดในวันที่ 22 ธันวาคม 2010 ในฐานะส่วนหนึ่งของการเฉลิมฉลองนครบูกิตติงงีครบรอบ 262 ปี
ในช่วงเทศกาลเราะมะฎอน หอคอยยังใช้งานสำหรับประกาศขานบทสวดเพื่อแจ้งเตือนว่าถึงเวลาอิฟฏอร์
ลักษณะ.
หอนาฬิกาประกอบด้วยนาฬิกาทั้งสี่ด้าน นาฬิกาเหล่านี้ทำขึ้นในเมือง Recklinghausen ประเทศเยอรมนี โดย Bernard Vortmann และขนส่งมายังอินโดนีเซียผ่านทางร็อตเตอร์ดาม นาฬิกาแต่ละเรือนมีหน้าปัดขนาด ฐานของหอนาฬิกามีขนาด และมีความสูง หน้าปัดนาฬิกาใช้อักษร "IIII" แทนเลขสี่ แทนที่จะใช้เลขโรมัน "IV"
จัมกาดังได้รับการยอมรับให้เป็นสัญลักษณ์หนึ่งของเมืองบูกิตติงงีและเป็นสถานที่ท่องเที่ยวสำคัญของเมือง บ้างเรียกขานจัมกาดังว่าเป็น "คู่แข่งของบิกเบนในลอนดอน"
อุทยานแห่งชาติโทวาดะ-ฮาจิมันไต

อุทยานแห่งชาติโทวาดะ-ฮาจิมันไต (; โรมาจิ: "Towada-Hachimantai Kokuritsu Kōen") เป็นอุทยานแห่งชาติ ครอบคลุมพื้นที่ในจังหวัดอาโอโมริ จังหวัดอิวาเตะ และจังหวัดอากิตะ ประเทศญี่ปุ่น ประกอบด้วยพื้นที่สองแห่งที่แยกออกจากกันคือพื้นที่โทวาดะฮักโกดะ และพื้นที่ฮาจิมันไต พื้นที่โทวาดะฮักโกดะครอบคลุมทะเลสาบโทวาดะ ภูเขาฮักโกดะ และหุบเขาส่วนใหญ่ในแม่น้ำโออิราเซะ ส่วนพื้นที่ฮาจิมันไตประกอบด้วยภูเขาฮาจิมันไต ภูเขาอิวาเตะ ทามางาวะอนเซ็น และภูเขาอากิตะ-โคมางาตาเกะ พื้นที่ทั้งสองอยู่ห่างกัน 50 กิโลเมตร (31 ไมล์) และครอบคลุมพื้นที่ 854 ตารางกิโลเมตร (330 ตารางไมล์)
มุนบินแอนด์ซันฮา

มุนบินแอนด์ซันฮา  เป็นยูนิตย่อยกลุ่มแรกของบอยแบนด์สัญชาติเกาหลีใต้อัสโตร ก่อตั้งโดยแฟนตาจิโอ ใน ค.ศ. 2020 กลุ่มนี้ประกอบด้วยสมาชิกอัสโตรสองคน ได้แก่ มุน บิน และ ยุน ซัน-ฮา อีพีแรกของพวกเขาชื่อว่า "In-Out" ได้รับการวางจำหน่ายเมื่อวันที่ 14 กันยายน ค.ศ. 2020
กีฬาบาสเกตบอลในโอลิมปิกฤดูร้อน 2024

กีฬาบาสเกตบอลในโอลิมปิกฤดูร้อน 2024 จะจัดแข่งขันที่ปารีส ประเทศฝรั่งเศส ระหว่างวันที่ 27 กรกฎาคม ถึง 11 สิงหาคม พ.ศ. 2567 การแข่งขันบาสเกตบอล 5×5 จะขัดขึ้นที่สนามกีฬาสต๊าด ปิแอร์-เมารอย ในเมืองลีลล์ โดยจะมีการแข่งขันรอบชิงชนะเลิศที่ แบร์ซี อารีน่า ในปารีส และการกลับมาแข่งขันอีกครั้งของรายการ 3×3 นับเป็นครั้งที่สองในประวัติศาสตร์ของโอลิมปิก จะแข่งขันที่ปลัสเดอลากงกอร์ด
ตารางการแข่งขัน.
<templatestyles src="Olympic schedule legend/styles.css"/>
บาสเกตบอล 5×5.
การคัดเลือก.
คณะกรรมการโอลิมปิกแห่งชาติสามารถส่งนักกีฬาเข้าแข่งขันได้ ทีมชาย 12 คนและทีมหญิง 12 คนเท่านั้น
รอบคัดเลือกชาย.
<onlyinclude>
</onlyinclude>
รอบคัดเลือกหญิง.
<onlyinclude>
</onlyinclude>
นูร์ เดียนา เปตรา อับดุลละฮ์

สุลต่านหญิงนูร์ เดียนา เปตรา อับดุลละฮ์ (ยาวี:) พระนามเดิม ยานา ยาคุบโควา (อักษรโรมัน: Yana Yakubková; พระราชสมภพ 26 มกราคม พ.ศ. 2530) เป็นพระอัครมเหสีของสุลต่านมูฮัมมัดที่ 5 สุลต่านแห่งรัฐกลันตันพระองค์ปัจจุบัน โดยเสกสมรสเข้าเป็นบาทบริจาริกา เมื่อวันที่ 30 ตุลาคม พ.ศ. 2553 ในเวลาต่อมาได้รับการสถาปนาขึ้นเป็นพระอัครมเหสี มีพระอิสริยยศเป็น "สุลต่านหญิง" คู่กับพระภัสดาที่มีพระอิสริยยศเป็นสุลต่านแห่งกลันตัน เมื่อวันที่ 2 สิงหาคม พ.ศ. 2565
สุลต่านหญิงนูร์ เดียนา เปตรา อับดุลละฮ์ ปรากฏพระองค์ต่อสาธารณชนครั้งแรกหลังดำรงพระอิสริยยศเป็นพระอัครมเหสี ในการตกลงที่ทรงเข้าร่วมในสมาคมราชนิกุลกษัตริย์กลันตัน เมื่อวันที่ 13 กันยายน พ.ศ. 2565 ณ พระราชวังกูบังเกอเรียน กรุงโกตาบารู โดยสวมฉลองพระองค์บาจูกูรุงและสวมผ้าโพกพระเศียร
ไอดอลสาวชาวไร่

ไอดอลสาวชาวไร่ (; โรมาจิ: "Nōrin") เป็นซีรีส์ไลต์โนเวลญี่ปุ่น ที่เขียนโดย Shirow Shiratori และวาดภาพโดย Kippu ได้รับการดัดแปลงเป็นซีรีส์อนิเมะโทรทัศน์โดยสตูดิโอ Silver Link ออกอากาศตั้งแต่เดือนมกราคมถึงมีนาคม พ.ศ. 2557 บนเว็บไซต์ Funimation มีการสตรีมซีรีส์วิดีโอ
ให้เสียงโดย: Shintarō Asanuma (ญี่ปุ่น)
ให้เสียงโดย: Yukari Tamura (ญี่ปุ่น)
ให้เสียงโดย: Kana Hanazawa (ญี่ปุ่น)
ให้เสียงโดย: Wataru Hatano (ญี่ปุ่น)
ให้เสียงโดย: Marina Inoue (ญี่ปุ่น)
ให้เสียงโดย: Yuka Ōtsubo (ญี่ปุ่น)
ให้เสียงโดย: Mariko Higashiuchi (ญี่ปุ่น)
ให้เสียงโดย: Kishō Taniyama (ญี่ปุ่น)
ให้เสียงโดย: Nobuyuki Hiyama (ญี่ปุ่น)
ให้เสียงโดย: Chiwa Saitō (ญี่ปุ่น)
ให้เสียงโดย: Tomokazu Sugita (ญี่ปุ่น)
ให้เสียงโดย: Rikiya Koyama (ญี่ปุ่น)
การเลือกตั้งนายกองค์การบริหารส่วนจังหวัดขอนแก่น พ.ศ. 2563

การเลือกตั้งนายกองค์การบริหารส่วนจังหวัดขอนแก่น พ.ศ. 2563 เป็นการเลือกตั้งนายกองค์การบริหารส่วนจังหวัดขอนแก่น (นายก อบจ. ขก.) ครั้งที่ 4 เป็นการเลือกตั้งที่เว้นห่างจากการเลือกครั้งก่อนหน้า (พ.ศ. 2555) ถึง 8 ปี อันเป็นผลสืบเนื่องจากคำสั่งของคณะรักษาความสงบแห่งชาติที่กระทำการรัฐประหาร เมื่อ พ.ศ. 2557
การเลือกตั้งครั้งนี้จัดขึ้นในวันที่ 20 ธันวาคม พ.ศ. 2563 เป็นการเลือกตั้งนายก อบจ. ขอนแก่นครั้งแรกที่จัดขึ้นภายใต้รัฐธรรมนูญแห่งราชอาณาจักรไทย พ.ศ. 2560 และภายใต้ พระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. 2562 อีกทั้งเป็นครั้งแรกและครั้งเดียวที่การเลือกตั้งนายก อบจ. ทั้ง 76 จังหวัดทั่วประเทศ รวมจังหวัดขอนแก่น จัดขึ้นพร้อมกัน ในวันเดียวกัน
มีผู้ลงสมัครรับเลือกตั้งนายก อบจ. ขอนแก่น ทั้งสิ้น 10 คน ซึ่งเป็นจำนวนมากที่สุดของประเทศในการเลือกตั้งนายกองค์การบริหารส่วนจังหวัด พ.ศ. 2563 และมากที่สุดในประวัติศาสตร์การเลือกตั้งนายก อบจ. ขอนแก่น
ผลการเลือกตั้งปรากฏว่า มีผู้มาใช้สิทธิเพิ่มขึ้นมากกว่าการเลือกตั้ง พ.ศ. 2555 ถึง 12% พงษ์ศักดิ์ ตั้งวานิชกพงษ์ ได้รับคะแนนเสียงมากที่สุดเป็นอันดับที่ 1 อีกครั้ง ดำรงตำแหน่งนายก อบจ. ขอนแก่น เป็นสมัยที่ 6
ผู้สมัคร.
ป้ายฮอลลีวูด

ป้ายฮอลลีวูด  เดิมชื่อ ป้ายฮอลลีวูดแลนด์  เป็นสถานที่สำคัญและสัญลักษณ์ทางวัฒนธรรมของอเมริกาที่มองเห็นจากฮอลลีวูด ลอสแอนเจลิส รัฐแคลิฟอร์เนีย ตั้งอยู่บนเมาต์ลี ในพื้นที่บีชวูดแคนยอน บนเทือกเขาซานตาโมนิกา สะกดด้วยคำว่า "Hollywood" (อ่านว่า "ฮอลลีวูด") อักษรตัวพิมพ์ใหญ่สีขาวสูง 13.7 เมตร (45 ฟุต) และยาว 106.7 เมตร (350 ฟุต) สร้างขึ้นครั้งแรกในปี พ.ศ. 2466 เพื่อโฆษณาชั่วคราวสำหรับการพัฒนาอสังหาริมทรัพย์ในท้องถิ่น แต่เนื่องจากเป็นที่นิยมเพิ่มมากขึ้นจึงไม่ได้ทำการรื้อถอนต่อมา และในปี พ.ศ. 2521 จึงแทนที่ด้วยโครงสร้างเหล็กทั้งหมดที่มีความทนทานมากขึ้น
ในบรรดาสถานที่สำคัญที่รู้จักกันดีทั้งในแคลิฟอร์เนียและสหรัฐอเมริกา ป้ายดังกล่าวมักปรากฏในวัฒนธรรมประชานิยมโดยเฉพาะอย่างยิ่งในการถ่ายทำภาพยนตร์และรายการโทรทัศน์ ที่ถ่ายทำบรรยากาศรอบ ๆ ฮอลลีวูด โดยบางครั้งถูกล้อเลียนการใช้สัญลักษณ์และรูปแบบที่คล้ายกัน แต่สะกดคำต่างกัน และหอการค้าฮอลลีวูดเป็นผู้ถือสิทธิ์ในเครื่องหมายการค้าป้ายฮอลลีวูด
เนื่องจากเป็นป้ายที่ได้รับความนิยมอย่างกว้างขวางและมองเห็นได้จากหลายจุดทั่วลอสแอนเจลิส ป้ายจึงเป็นเป้าหมายของการแกล้งและการก่อกวนตลอดหลายทศวรรษที่ผ่านมา จึงได้รับการบูรณะตั้งแต่นั้นมา รวมถึงการติดตั้งระบบรักษาความปลอดภัยเพื่อป้องกันความเสียหาย ป้ายนี้ได้รับการคุ้มครองและส่งเสริมโดยองค์กรไม่แสวงหาผลกำไร เดอะฮอลลีวูดไซต์ทรัสต์ ในขณะสถานที่และที่ดินโดยรอบเป็นส่วนหนึ่งของสวนสาธารณะกริฟฟิทพาร์ก
ผู้เข้าชมสามารถเดินขึ้นไปที่ป้ายได้จากทางเข้าบรอนสันแคนยอน ไปยังกริฟฟิทพาร์ก หรือหอดูดาวกริฟฟิท นอกจากนี้ยังมีทางเดินใกล้กับอ่างเก็บน้ำทะเลสาบฮอลลีวูดนอกกริฟฟิทพาร์ก และถึงแม้จะไม่ใช่จุดเชื่อมต่อในตัวเองก็ตาม แต่ก็มีจุดชมวิวยอดนิยมรอบ ๆ ทะเลสาบฮอลลีวูดพาร์กใกล้กับกับทางเดิน
กีฬาบาสเกตบอลในโอลิมปิกฤดูร้อน 2024 – รอบคัดเลือกหญิง

กีฬาบาสเกตบอลในโอลิมปิกฤดูร้อน 2024 – รอบคัดเลือกหญิง จะเกิดขึ้นระหว่าง ค.ศ. 2022 ถึง 2024 คาดว่าจะมีทีมจากทั้งห้าโซนของสหพันธ์บาสเกตบอลนานาชาติ จะเป็นตัวแทนในการแข่งขันบาสเกตบอลโอลิมปิกครั้งนี้ 
ในฐานะประเทศเจ้าภาพ ฝรั่งเศสจะได้รับโควตาในบาสเกตบอลหญิง 5×5 อย่างไรก็ตาม ขึ้นอยู่กับการตัดสินใจของคณะกรรมการกลางของฟีบา ในวันที่ 30 มิถุนายน พ.ศ. 2566 โควต้าแรกจะมอบให้แก่ผู้ชนะการแข่งขันบาสเกตบอลเวิร์ลคัพ 2022 ที่เมืองซิดนีย์ ประเทศออสเตรเลีย ตั้งแต่วันที่ 22 กันยายน ถึง 1 ตุลาคม พ.ศ. 2565 
อย่างไรก็ตาม ทีมที่ผ่านการคัดเลือกทั้งสองทีมนี้มีสิทธิ์เข้าแข่งขันในสองรายการติดต่อกัน ได้แก่ รอบคัดเลือกพรีโอลิมปิก (สำหรับแอฟริกา อเมริกา และเอเชียและโอเชียเนีย) หรือ ยูโรบาสเกตบอลหญิง (สำหรับยุโรป) และสี่ช่องทางการแข่งขันรอบคัดเลือกโอลิมปิกระดับระดับโลก (FOQTs) ในขณะที่รอบคัดเลือกสองรายการจะถือว่าเป็นโควต้าสำหรับปารีส 2024 มาจากทีมสามอันดับแรก อีกครึ่งหนึ่งของการคัดเลือกซึ่งมีฝรั่งเศสเจ้าภาพและผู้ชนะการแข่งขันบาสเกตบอลเวิร์ลคัพ ให้โควตาแก่สองทีมที่มีอันดับสูงสุด
ทีมที่ผ่านการคัดเลือก.
<onlyinclude>
</onlyinclude>
ไทเลอร์เดอะครีเอเตอร์

ไทเลอร์ เกรกอรี โอคอนมา (เกิด 6 มีนาคม ค.ศ. 1991) หรือชื่อในวงการคือ ไทเลอร์เดอะครีเอเตอร์ (Tyler, the Creator) เป็นแร็ปเปอร์และโปรดิวเซอร์เพลงชาวอเมริกัน เขาเป็นหนึ่งในสมาชิกผู้ก่อตั้งของกลุ่มดนตรีอเมริกัน ออดฟิวเจอร์
โอคอนมาออกมิกซ์เทปเปิดตัว "แบสเทิร์ด" ด้วยตนเองในปี 2009 สตูดิโออัลบั้มแรกของเขา "ก็อบลิน" (2011) ทำให้เขาได้รับความสนใจจากกระแสหลัก โดยเฉพาะซิงเกิลนำอย่าง "ยอนเกอส์" ซึ่งถูกเสนอชื่อเข้าชิงรางวัลเอ็มทีวีวิดีโอมิวสิกอะวอดส์ สาขาวิดีโอแห่งปี ในระหว่างนี้ ออดฟิวเจอร์ได้รับความนิยมอย่างรวดเร็วและโอคอนมาต้องเผชิญกับความขัดแย้งในเนื้อเพลงของเขา อัลบั้มชุดที่สอง "วูล์ฟ" (2013) โอคอนมาเริ่มเปลี่ยนจากแนวฮอร์เรอร์คอร์ไปสู่ออลเทอร์นาทิฟฮิปฮอป อัลบั้ม "เชอร์รีบอมบ์" ของเขาในปี 2015 ให้ความสำคัญกับทำนองเพลงและผสมเสียงดนตรีแจ๊สมากขึ้น ซึ่งยังคงดำเนินต่อไปตลอดผลงานเพลงของเขาในระยะหลัง อัลบั้มชุดถัดมา "ฟลาวเวอร์บอย" (2017), "อีกอร์" (2019) และ "คอลมีอิฟยูเก็ตลอสต์" (2021) ล้วนได้รับเสียงชื่นชมอย่างกว้างขวาง โดยสองอัลบั้มหลังสามารถเปิดตัวที่อันดับหนึ่งบน"บิลบอร์ด" 200 และแต่ละอัลบั้มก็ได้รับรางวัลอัลบั้มแร็ปยอดเยี่ยม ในงานประกาศผลรางวัลแกรมมี ประจำปี 2020 และ 2022 ตามลำดับ
โอคอนมาได้รับรางวัลแกรมมีสองครั้ง, เบตอะวอดส์สามครั้ง และบริตอะวอดส์อีกหนึ่งครั้ง
บุญชัย เบญจรงคกุล

บุญชัย เบญจรงคกุล (เกิดเมื่อวันที่ 25 มิถุนายน พ.ศ. 2497) เป็นมหาเศรษฐีและนักสะสมงานศิลปะชาวไทย เขาเป็นผู้ก่อตั้งและประธาน ดีแทค ผู้ให้บริการโทรศัพท์มือถือรายใหญ่อันดับสามของประเทศไทย
บุญชัยเป็นบุตรคนโตในจำนวนสี่คนของสุจินต์ เบญจรงคกุล ซึ่งสร้างธุรกิจด้วยการร่วมมือกับ โมโตโรล่า และได้นำบุญชัยเข้าสู่วงการธุรกิจ เมื่อพ่อของเขาเสียชีวิตใน พ.ศ. 2524 ขณะที่บุญชัยมีอายุ 27 ปี เขาเป็นหนี้จำนวนมากท่ามกลางการฟ้องร้องมากมาย ในที่สุดเขาก็เลิกกิจการบางสาขาของธุรกิจ และเปลี่ยนไปโฟกัสอุตสาหกรรมโทรคมนาคมที่กำลังเติบโต แต่ต่อมาได้รับผลกระทบอย่างรุนแรงจาก วิกฤตการณ์ทางการเงินในปี 2540 บุญชัยจึงหันไปร่วมมือกับ เทเลนอร์ บริษัทโทรคมนาคมของนอร์เวย์ เขาและพี่น้องอีกสามคนขายหุ้นส่วนใหญ่ให้เทเลนอร์ในปี พ.ศ. 2548 แม้ว่าบุญชัยจะยังคงเป็นประธานของบริษัทก็ตาม 
บุญชัยมีความสนใจในงานศิลปะมาอย่างยาวนาน และเป็นนักสะสมงานศิลปะตัวยง ในปี 2555 เขาได้สร้างพิพิธภัณฑ์ศิลปะไทยร่วมสมัยในกรุงเทพฯ ซึ่งเป็นหนึ่งในพิพิธภัณฑ์ศิลปะขนาดใหญ่ในประเทศไทย นอกจากนี้ บุญชัยยังเป็นสาวกวัดพระธรรมกาย เขาพบว่าพุทธศาสนาและการทำสมาธิช่วยให้เขาผ่านพ้นความตายของบิดาและวิกฤตการณ์ทางการเงิน 
บุญชัยสมรสกับบงกช เบญจรงคกุล ซึ่งเป็นภรรยาคนที่หกของเขาในปี 2556
นาวิกโยธิน

นาวิกโยธิน  หรือ ทหารราบทางทะเล  เป็นกำลังทหารที่ได้รับการฝึกให้ปฏิบัติการในเขตชายฝั่งเพื่อสนับสนุนปฏิบัติการของกองทัพเรือ ในอดีตนาวิกโยธินได้รับมอบหมายให้ช่วยรักษาระเบียบวินัยบนเรือ การขึ้นเรือข้าศึกระหว่างการรบหรือยึดเรือ และเป็นกำลังพลในการตีโฉบฉวยขึ้นฝั่งเพื่อสนับสนุนเป้าหมายของกองทัพเรือ นาวิกโยธินในประเทศส่วนใหญ่จะสังกัดกองทัพเรือ
วัดหนองจะบก

วัดหนองจะบก สร้างขึ้นเมื่อปี พ.ศ. 2422 เป็นวัดราษฎร์ สังกัดมหานิกาย ตั้งอยู่ที่ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา 
ในอดีต บริเวณหลังวัดหนองจะบกเป็นคลอง เรียกว่า คลองลำปรุ (ปัจจุบันเป็นซอยลำปรุ 2) มีต้นไม้ล้อมรอบส่วนใหญ่จะเป็นต้นกระบก ชาวบ้านจึงตั้งชื่อว่า วัดเรไรร้องหนองจะบก ต่อมาได้เปลี่ยนชื่อวัดเป็น วัดหนองจะบก
ได้รับพระราชทานวิสุงคามสีมา 2 ครั้ง โดยครั้งแรก เมื่อ พ.ศ. 2463 และครั้งที่ 2 เมื่อวันที่ 5 มิถุนายน พ.ศ. 2552
ปัจจุบัน วัดหนองจะบก ยังเป็นโรงเรียนพระปริยัติธรรม แผนกธรรม
อาคารเสนาสนะ.
ประกอบด้วย 
 อุโบสถหลังเก่า เป็นอาคารครึ่งตึกครึ่งไม้ สร้างเมื่อ พ.ศ. 2463 ขนาดกว้าง 6 เมตร ยาว 8 เมตร มุงด้วยกระเบื้องลอน ซุ้มประตูและหน้าต่างเป็นลวดลายปูนปั้น รอบเชิงชาย และยอดจั่วประดับด้วยลายฉลุไม้ หน้าจั่วประดับลายปูนปั้นทั้ง 2 ด้าน ภายในอุโบสถ ฝ้าเพดานสีแดงมีภาพแกะสลักปิดทองประดับเป็นรูป ไก่ฟ้า ดอกพุดตาน ก้อนเมฆ และผีเสื้อ
 อุโบสถหลังใหม่ สร้างเมื่อ พ.ศ. 2552
 วิหารหลวงพ่อทอง โดยมีหลวงพ่อทอง พระพุทธรูปปรางค์มารวิชัยเป็นพระประธานในวิหาร 
 ห้องสมุด สร้างเมื่อ พ.ศ. 2551 เพื่อเทิดพระเกียรติพระบาทสมเด็จพระเจ้าอยู่หัวภูมิพลอดุลยเดช 80 พรรษา โครงการ 3 ลาน ประสานใจ เทิดไทองค์ราชัน
 ศาลาการเปรียญ เป็นอาคารคอนกรีตเสริมเหล็ก สร้างเมื่อ พ.ศ. 2527
 หอสวดมนต์ ศาลาเอนกประสงค์ สร้างเมื่อ พ.ศ. 2518
 ศาลาบำเพ็ญกุศล
 หอระฆัง 
 กุฏิสงฆ์
วัดใหม่อัมพวัน

วัดใหม่อัมพวัน สร้างขึ้นเมื่อปี พ.ศ. 2431 เป็นวัดราษฎร์ สังกัดมหานิกาย ตั้งอยู่ที่ถนนมุขมนตรี ตำบลในเมือง อำเภอเมืองนครราชสีมา จังหวัดนครราชสีมา 
โดยชาวบ้านและผู้มีจิตศรัทธา ได้ร่วมกันก่อสร้างสำนักสงฆ์ขึ้น ในพื้นที่เดิมที่เป็นป่าช้า และมีลำปรุไหลผ่าน โดยนิมนต์พระป้อม มาจำพรรษาประมาณ ปี พ.ศ. 2431 ต่อมาได้มีการพัฒนาและได้รับขึ้นทะเบียนเป็นวัด มีนามว่า วัดใหม่อัมพวัน
ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2538
อาคารเสนาสนะ.
ประกอบด้วย 
 อุโบสถหลังเก่า เดิมสร้างด้วยไม้ เสาและหลังคาทำด้วยไม้ ต่อมาในปี พ.ศ. 2464 ได้บูรณะปฏิสังขรณ์ใหม่ โดยก่อด้วยอิฐถือปูน ขนาดกว้าง 6 เมตร ยาว 8 เมตร เสา 12 ต้น มีบัวหัวเสา ไม่มีช่อฟ้า ใบระกา หน้าบันไม่มีลวดลายประดับ หน้าต่าง 6 บาน ประตูด้านหน้า 2 ประตู ด้านหลัง 2 ประตู บันใดขึ้นด้านหน้า 2 ทาง ด้านหลัง 2 ทาง หลังคามุงด้วยกระเบื้องหน้าวัว นอกจากนั้นยังมีศิลปกรรมลวดลายปั้นปูนประดับกรอบประตู ผนังด้านหน้าเป็นรูปหลวงพ่อพุธ รูปพญานาคและพรรณพฤกษาซุ้มหน้าต่าง ปั้นเป็นรูปพญาครุฑ
 อุโบสถหลังใหม่ ขนาด 2 ชั้น สร้างเมื่อ พ.ศ. 2538 ศิลปกรรมประยุกต์ สมัยรัตนโกสินทร์ หลังคาทรงจัตุรมุข ได้รับพระราชทานวิสุงคามสีมา เมื่อวันที่ 2 กุมภาพันธ์ พ.ศ. 2538 
 ศาลาการเปรียญ 
 กุฏิสงฆ์ 
 หอกลอง-ระฆัง 
 ศาลาบำเพ็ญกุศล และฌาปนสถาน
วัดสามัคคี

วัดสามัคคี สร้างขึ้นเมื่อปี พ.ศ. 2324 เป็นวัดราษฎร์ สังกัดมหานิกาย ตั้งอยู่ที่ถนนมิตรภาพ ตำบลในเมือง อำเภอเมืองนครราชสีมา จังหวัดนครราชสีมา 
วัดแห่งนี้สร้างขึ้นเพื่ออุทิศส่วนกุศลให้แด่เพือนทหารที่เสียชีวิตในสงครามเมื่อครั้งกบฎเจ้าอนุวงศ์ เมื่อมีการสร้างวัดจึงใช้ชื่อว่า วัดสามัคคีรส หมายถึง การสมัครสมานสามัคคีเป็นน้ำหนึ่งใจเดียวกัน
ต่อมาในปี พ.ศ. 2500 ถูกเปลี่ยนชื่อมาเป็น วัดสามัคคี จนถึงปัจจุบัน
ได้รับพระราชทานวิสุงคามสีมา เมื่อวันที่ 24 ตุลาคม พ.ศ. 2521
อาคารเสนาสนะ.
ประกอบด้วย อุโบสถ ศาลาการเปรียญ ศาลาหอฉัน ศาลาปฏิบัติธรรม กุฏิสงฆ์ หอกลอง-ระฆัง ศาลาบำเพ็ญกุศล และฌาปนสถาน
สะพานสายรุ้ง

สะพานสายรุ้ง อาจหมายถึง
สะพาน.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
มาร์ติน โพเลียคอฟฟ์

เซอร์ มาร์ติน โพเลียคอฟฟ์ (อังกฤษ: Martyn Poliakoff, เกิด 16 ธันวาคม ค.ศ. 1947) เป็นนักเคมี ชาวอังกฤษ งานวิจัยของเขาเกี่ยวข้องกับข้อมูลเชิงลึกของเคมีพื้นฐาน และของเหลววิกฤตยิ่งยวด รวมถึงรังสีอินฟราเรด และ เลเซอร์ เขาเป็นอาจารย์วิจัยที่มหาวิทยาลัยนอตทิงแฮม นอกจากนี้เขายังเป็นอาจารย์ในสาขาเคมีสีเขียว 
โพเลียคอฟฟ์เริ่มมีชื่อเสียงในช่วงปลายทศวรรษ 2000 ถึง ต้นทศวรรษ 2010 ในบทบาทผู้บรรยายหลักของช่องยูทูบ "Periodic Videos".
วัดนาประดู่ (จังหวัดปัตตานี)

วัดนาประดู่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาประดู่ อำเภอโคกโพธิ์ จังหวัดปัตตานี พื้นที่ตั้งวัดเป็นที่เนินสูง หน้าวัดติดต่อกับทุ่งนา ด้านหลังวัดไกลออกไปประมาณ 2 กิโลเมตร เป็นเชิงขาสันกาลคีรี ปัจจบันเจ้าอาวาส คือ พระครูอาทรศุภการ
วัดนาประดู่ เดิมชื่อว่า วัดกัทลิวัน ตั้งวัดเมื่อ พ.ศ. 2430 ภายหลังเปลี่ยนชื่อมาเป็น "วัดนาประดู่" เมื่อวันที่ 20 มกราคม พ.ศ. 2500 ได้รับพระราชทานวิสุงคามสีมาเมื่อวันที่ 30 กรกฎาคม พ.ศ. 2432
อาคารเสนาสนะที่สำคัญ ได้แก่ อุโบสถกว้าง 8 เมตร ยาว 32 เมตร สร้างเมื่อ พ.ศ. 2498 โครงสร้างคอนกรีตเสริมเหล็กหลังคา 3 ชั้น แบบ ก.1 ของกรมการศาสนา ศาลาการเปรียญกว้าง 14 เมตร ยาว 34 เมตร สร้าง พ.ศ. 2506 โครงสร้างคอนกรีตเสริมเหล็ก ไม่มีเสากลางห้องใช้คานโค้ง กุฏิสงฆ์ จำนวน 12 หลัง โครงสร้างอาคารครึ่งตึกครึ่งไม้ 2 ชั้น 1 หลัง ที่เหลือเป็นอาคารไม้ยกพื้น นอกจากนั้นวัดยังเป็นที่ประดิษฐานรูปเหมือนหลวงปู่ทวด และหลวงพ่อปาน (อดีตเจ้าอาวาสรูปที่ 2) ในด้านวัตถุมงคลหลวงพ่อปานได้สร้างตะกรุด ผ้ายันต์ และลูกอม แจกชาวบ้าน
แค้นเดือดคนดุ

แค้นเดือดคนดุ  เป็นภาพยนตร์เกาหลีใต้ที่กำกับโดยอี อิล-ฮย็อง นำแสดงโดยอี ซ็อง-มิน และนัม จู-ฮย็อก เป็นภาพยนตร์ที่ถูกเชิญเข้าร่วมฉายในเทศกาลภาพยนตร์นานาชาติฮาวาย ครั้งที่ 42 และเข้าฉายล่วงหน้าใน 115 ประเทศ รวมทั้งฝรั่งเศส รัสเซีย อินเดีย ฮ่องกง เวียดนาม มาเลเซีย ไต้หวัน และสิงคโปร์ โดยเริ่มต้นในอเมริกาเหนือ โดยมีกำหนดเข้าฉายในโรงภาพยนตร์วันที่ 26 ตุลาคม พ.ศ. 2565
เรื่องย่อ.
"แค้นเดือดคนดุ" บอกเล่าเรื่องราวของพิล-จู (อี ซ็อง-มิน) ผู้ป่วยอัลไซเมอร์ในวัย 80 ปีที่สูญเสียครอบครัวทั้งหมดในช่วงยุคอาณานิคมของญี่ปุ่น และอุทิศตนเพื่อแก้แค้นตลอดชีวิตก่อนที่ความทรงจำของเขาจะหายไป และชายหนุ่มวัย 20 ปี (นัม จู-ฮย็อก) ที่คอยช่วยเหลือเขา
การเข้าฉาย.
ณ วันที่ 11 ตุลาคม พ.ศ. 2565 ได้มีการยืนยันการขายตั๋วล่วงหน้าใน 115 ประเทศ รวมทั้งฝรั่งเศส รัสเซีย และอินเดีย โดยเริ่มในอเมริกาเหนือ
ของเหลววิกฤตยิ่งยวด

ของเหลววิกฤตยิ่งยวด (SCF) คือสารใด ๆ ที่มีอุณหภูมิและความดันเหนือจุดวิกฤต ซึ่งไม่มีความแตกต่างของสถานะของเหลวและแก๊ส แต่ต่ำกว่าความดันในการอัดให้เป็นของแข็ง สามารถละลายผ่านของแข็งที่มีรูพรุนได้เหมือนแก๊ส ละเว้นข้อจำกัดในการถ่ายโอนมวลที่ทำให้การไหลของของเหลวผ่านวัสดุดังกล่าวช้าลง SCF นั้นเหนือกว่าแก๊สมากในด้านความสามารถในการทำละลายวัสดุอย่างของเหลวหรือของแข็ง นอกจากนี้บริเวณใกล้จุดวิกฤต การเปลี่ยนแปลงเล็กน้อยของความดันหรืออุณหภูมิส่งผลให้เกิดการเปลี่ยนแปลงความหนาแน่นอย่างมาก ทำให้คุณสมบัติหลายอย่างของของไหลวิกฤตยิ่งยวดสามารถควบคุมได้อย่างละเอียด
ของเหลววิกฤตยิ่งยวดเกิดขึ้นในชั้นบรรยากาศของดาวแก๊สยักษ์ เช่น ดาวพฤหัสบดี และดาวเสาร์, ดาวเคราะห์คล้ายโลก เช่น ดาวศุกร์ และอาจอยู่ในชั้นบรรยากาศของดาวน้ำแข็งยักษ์ เช่น ดาวยูเรนัส และดาวเนปจูน พบน้ำวิกฤตยิ่งยวดบนโลก เช่น น้ำที่ออกมาจากปล่องแบบน้ำร้อน ซึ่งเป็นปล่องไฮโดรเทอร์มอลใต้น้ำชนิดหนึ่ง มันสามารถใช้แทนตัวทำละลายอินทรีย์ ในกระบวนการทางอุตสาหกรรมและห้องปฏิบัติการต่าง ๆ คาร์บอนไดออกไซด์ และน้ำ เป็นของเหลววิกฤตยิ่งยวดที่ใช้กันมากที่สุด มักใช้สำหรับการสกัดคาเฟอีน และการผลิตกระแสไฟฟ้า คุณสมบัติที่น่าสนใจคือ สารบางชนิดสามารถละลายได้ในสภาวะวิกฤตยิ่งยวดของตัวทำละลาย (เช่น คาร์บอนไดออกไซด์) แต่ไม่ละลายในสถานะแก๊สหรือของเหลว หรือในทางกลับกัน สามารถใช้ในการสกัดสารและขนส่งไปยังที่อื่นในสารละลายก่อนที่จะเก็บไว้ในที่ที่ต้องการโดยเพียงแค่สร้างปัจจัยหรือเหนี่ยวนำการเปลี่ยนสถานะในตัวทำละลาย
วัดนภาราม

วัดนภาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส มีที่ดินตั้งวัดเนื้อที่ 17 ไร่ 1 งาน 30 ตารางวา มีที่ธรณีสงฆ์ 2 แปลง เนื้อที่ 6 ไร่ 3 งาน 98 ตารางวา พื้นที่ตั้งเป็นพื้นที่ราบสูง 
วัดนภาราม หรือ วัดใหม่นภาราม ชาวบ้านเรียกว่า วัดใหม่ เดิมมีชื่อว่า วัดกรามแรด สร้างขึ้นประมาณ พ.ศ. 2393 ได้รับพระราชวิสุงคามสีมาประมาณ พ.ศ. 2400 เขตวิสุงคามสีมากว้าง 11.30 เมตร ระยะแรกชื่อว่า ขรัวหลา หมู่บ้านที่ตั้งวัดชื่อบ้านใหม่ สันนิษฐานว่าคงสร้างวัดขึ้นมาก่อนแล้วประชาชนมาตั้งถิ่นฐานใกล้ชิดกับวัดเพิ่มขึ้นมาตามลำดับและจึงได้เรียกกันอย่างนั้น ด้านการศึกษาทางวัดได้เปิดการสอนพระปริยัติธรรมดาตลอดมา นอกจากนี้ยังได้จัดสร้างศาลาอเนกประสงค์ขึ้นสำหรับประชาชนและส่วนราชการได้อาศัยใช้เป็นที่ประกอบกิจการกิจกรรมต่าง ๆ และมีการจัดตั้งศูนย์ฝึกศิลปาชีพ โครงการตามพระราชประสงค์ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
อาคารเสนาสนะที่สำคัญ ได้แก่ อุโบสถกว้าง 11.30 เมตร ยาว 14.70 เมตร สร้างเมื่อ พ.ศ. 2466 โครงสร้างก่อปูน มีระเบียงโดยรอบ ภายในปรากฏภาพจิตรกรรมฝาผนัง กุฏิสงฆ์มีจำนวน 8 หลัง โครงสร้างเป็นอาคารไม้ บางหลังมีสภาพทรุดโทรม ปูชนียวัตถุที่สำคัญ ได้แก่ พระประธานในพระอุโบสถ เจดีย์บรรจุพระบรมธาตุ
วัดโคกมะม่วง (จังหวัดนราธิวาส)

วัดโคกมะม่วง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพร่อน อำเภอตากใบ จังหวัดนราธิวาส
วัดโคกมะม่วงตั้งวัดเมื่อ พ.ศ. 2381 ตรงกับรัชสมัยพระบาทสมเด็จพระนั่งเกล้าเจ้าอยู่หัว ได้รับพระราชทานวิสุงคามสีมาครั้งหลังเมื่อวันที่ 24 มกราคม พ.ศ. 2506 ในรัชกาลพระบาทสมเด็จพระจุลจอมเกล้าเจ้าอยู่หัว กรมศิลปากรประกาศขึ้นทะเบียนโบราณสถานในราชกิจจานุเบกษา เล่ม 119 ตอนพิเศษ 117ง หน้า 7 วันที่ 29 พฤศจิกายน พ.ศ. 2545
อาคารเสนาสนะต่าง ๆ ของวัดสร้างขึ้นในสมัยพระบาทสมเด็จพระจุลจอมเกล้าเจ้าอยู่หัวจนเรื่อยมาถึงปัจจุบัน มีอาคารที่สำคัญคือ หอไตรกลางน้ำซึ่งมีผังรูปสี่เหลี่ยมจัตุรัส ขนาดประมาณ 5.8 x 5.8 เมตร ฐานอาคารเป็นเสาไม้ตั้งอยู่บนตอม่อปูน ผนังตีฝาซ้อนเกล็ด ด้านทิศตะวันตกมีประตูทางเข้า 1 ประตู โดยประตูนี้จะเชื่อมต่อกับสะพานไม้ที่เชื่อมระหว่างอาคารกับฝั่ง ส่วนหนังด้านที่เหลือเป็นช่องหน้าต่างด้านละหนึ่งบาน หลังคาเป็นทรงปั้นหยาซ้อนขึ้นไป 3 ชั้น มุงด้วยกระเบื้องดินเผา บริเวณเชิงชายประกับตกแต่งด้วยแผ่นสังกะสีฉลุลายเขียนสี ภายในหอไตรมีภาพจิตรกรรมบนฝ้าเพดานไม้เป็นรูปเจดีย์จุฬามณีบนพื้นสีเหลืองสด
โทเคนรันบุ ฮานามารุ

โทเคนรันบุ ฮานามารุ (; โรมาจิ: "Tōken Ranbu -Hanamaru-" เป็นซีรีส์อนิเมะโทรทัศน์ญี่ปุ่น ผลิตโดยสตูดิโอโดงาโกโบและโทโฮ กำกับโดยทากาชิ นาโอยะ และเขียนบทโดยปิแอร์ ซูงิอูระ ออกแบบตัวละครโดยจุนอิจิโร ทานิงูจิ แต่งดนตรีประกอบโดยเค็นจิ คาไว เนื้อเรื่องอิงจากวิดีโอเกม"โทเค็นรันบุ" ภาพยนตร์มัดรวมชื่อเรื่องว่า "โทเค็นรันบุ ฮานามารุ ~มากูไอ ไคโซโรกุ~" เข้าฉายในเดือนธันวาคม พ.ศ. 2560 ภาพยนตร์อนิเมะไตรภาคชื่อเรื่องว่า "โทกุ โทเค็นรันบุ ฮานามารุ ~เซ็ตสึเง็ตสึกะ~" เข้าฉายตั้งแต่เดือนพฤษภาคมถึงกันยายน พ.ศ. 2565
เฮอร์ (นักร้อง)

กาเบรียลลา ซาร์มิเอนโต วิลสัน (เกิด 27 มิถุนายน ค.ศ. 1997) หรือชื่อในวงการคือ เฮอร์ (H.E.R. ออกเสียงว่า "her", ย่อมาจาก "Having Everything Revealed") เป็นนักร้องและนักแต่งเพลงชาวอเมริกัน ผู้ได้รับรางวัลมากมาย รวมถึงรางวัลออสการ์หนึ่งครั้งและรางวัลแกรมมีห้าครั้ง และยังได้รับการเสนอชื่อเข้าชิงรางวัลลูกโลกทองคำหนึ่งครั้ง อเมริกันมิวสิกอะวอดส์สามครั้ง และบิลบอร์ดมิวสิกอะวอดส์อีกสี่ครั้ง
หลังจากซิงเกิลแรกภายใต้ชื่อจริงของเธอไม่ประสบความสำเร็จ เธอกลับมาอีกครั้งในปี 2016 โดยใช้ชื่อว่า เฮอร์ และออกอีพีแรกชื่อ "เฮอร์วอลุม 1" ภายใต้สังกัดอาร์ซีเอ อัลบั้มรวมเพลงชุดแรก "เฮอร์" (2017) ทำให้เธอคว้ารางวัลแกรมมี สาขาการแสดงเพลงอาร์แอนด์บียอดเยี่ยมและอัลบั้มอาร์แอนด์บียอดเยี่ยม อัลบั้มรวมเพลงชุดที่สอง "ไอยูสด์ทูโนว์เฮอร์" ยังได้รับการเสนอชื่อเข้าชิงรางวัลแกรมมี สาขาอัลบั้มแห่งปีและเพลงแห่งปี จากเพลง "ฮาร์ดเพช" ในปี 2021 เธอได้รับรางวัลแกรมมี สาขาเพลงแห่งปี จากเพลง "ไอแคนต์บรีด" และรางวัลออสการ์ สาขาเพลงประกอบภาพยนตร์ยอดเยี่ยม จากเพลง "ไฟต์ฟอร์ยู" ซึ่งประกอบภาพยนตร์เรื่อง "จูดาส แอนด์ เดอะ แบล็ก เมสไซอาห์"
ทัวร์.
คอนเสิร์ตของตัวเอง
คอนเสิร์ตร่วมกับศิลปินอื่น
สเวียตอฮีสก์

สเวียตอฮีสก์  เป็นนครทางตอนเหนือของแคว้นดอแนตสก์ ประเทศยูเครน ตั้งอยู่ริมแม่น้ำซีแวร์สกึยดอแนตส์ ห่างจากสลอวิยันสก์ประมาณ ประมาณกันว่าใน ค.ศ. 2021 นครนี้มีประชากร 4,309 คน มีอารามคริสต์ออร์ทอดอกซ์สมัยคริสต์ศตวรรษที่ 16 อยู่ริมฝั่งขวาของแม่น้ำตรงข้ามกับตัวนคร
นาย

นาย คือคำที่ใช้นำหน้าชื่อของบุคคลเพศชายที่มีอายุตั้งแต่ 15 ปีบริบูรณ์ขึ้นไป
ความหมายของ "นาย" (ย่อ: Mr.) ในแต่ละประเทศจะใช้ไม่เหมือนกัน เช่น ในอังกฤษที่ใช้กันทั่วไป ให้เกียรติสำหรับผู้ชายโดยไม่มีตำแหน่ง
วัดมะนาว (จังหวัดสุพรรณบุรี)

วัดมะนาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทับตีเหล็ก อำเภอเมืองสุพรรณบุรี จังหวัดสุพรรณบุรี ที่ดินทั้งวัดมีเนื้อที่ 28 ไร่ 2 งาน 
วัดมะนาวตั้งวัดเมื่อ พ.ศ. 2341 ได้รับพระราชทานวิสุงคามสีมาเมื่อ พ.ศ. 2508 ชื่อของวัดปรากฏอยู่ในนิราศสุพรรณ ประพันธ์โดยสุนทรภู่ วัดมีเกจิอาจารย์คือ หลวงพ่อโบ้ย ได้รับการนับถือเรื่องพุทธคุณทางด้านแคล้วคลาด คงกระพัน ป้องกันภัยจากภยันตรายทั้งปวง ภายในวัดมีวิหารหลวงพ่อโบ้ยและพิพิธภัณฑ์หลวงพ่อโบ้ย ซึ่งภายในบรรจุพระเครื่องและของเก่า
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2508 กว้าง 20 เมตร ยาว 40 เมตร ภายในประดิษฐานพระประธานปางสมาธิเก่าแก่ กุฏิทรงเรือนไทยภาคกลาง และศาลาการเปรียญ
วัดฝาโถ

วัดฝาโถ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวนา อำเภอเดิมบางนางบวช จังหวัดสุพรรณบุรี ที่ดินตั้งวัดมีเนื้อที่ 32 ไร่ งาน 48 เศษสองส่วนสิบ ตารางวา
วัดฝาโถ เดิมชื่อว่า วัดโบสถ์ ประวัติศาสตร์สันนิษฐานว่าเป็นแหล่งอารยธรรมโบราณสมัยทวารวดี มีการผสมผสานและก่อสร้างศาสนสถานสืบต่อกันมายาวนานจนถึงสมัยกรุงศรีอยุธยาเป็นราชธานี เจริญรุ่งเรืองถึงขีดสุดและเสื่อมสลายไปตามกาลเวลา จนมีชาวบ้านไปแผ้วถางป่าพบโบสถ์เก่าและเจดีย์ร้าง จึงมีการทำนุบำรุงขึ้นมาใหม่ ตั้งเป็นวัดเมื่อ พ.ศ. 2310 ได้รับพระราชทานวิสุงคามสีมาเมื่อ พ.ศ. 2530
อาคารเสนาสนะที่สำคัญ ได้แก่ อุโบสถ กว้าง 30 เมตร ยาว 40 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาการเปรียญ กว้าง 17 เมตร ยาว 38 เมตร สร้างเมื่อ พ.ศ. 2533–43 เป็นอาคารไม้ หอสวดมนต์ กว้าง 32 เมตร ยาว 34 เมตร สร้างเมื่อ พ.ศ. 2547–57 เป็นอาคารคอนกรีตเสริมเหล็ก กุฏิสงฆ์เรียงแถว จำนวน 7 หลัง เป็นอาคารไม้ทั้งหมด ศาลาสังเวช กว้าง 18 เมตร ยาว 34 เมตร สร้างเมื่อ พ.ศ. 2564 เป็นอาคารคอนกรีตเสริมเหล็ก ปูชนียวัตถุมี พระประธานประจำอุโบสถ พร้อมพระโมคคัลลาน์และพระสารีบุตร
วัดสามกอ (จังหวัดฉะเชิงเทรา)

วัดสามกอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิบเอ็ดศอก อำเภอบ้านโพธิ์ จังหวัดฉะเชิงเทรา
วัดสามกอตั้งวัดเมื่อ พ.ศ. 2450 โดย นายอยู่ นางคล้อย โพธิ์สุวรรณ เป็นผู้มอบที่ดินถวายเพื่อสร้างวัดสามกอ เป็นจำนวนทั้งสิ้น 21 ไร่ กับอีก 40 ตารางวา นายจิ๋วและชาวบ้านสิบเอ็ดศอกร่วมกันอุปถัมภ์สร้างวัด ได้รับพระราชทานวิสุงคามสีมาเมื่อ พ.ศ. 2502
อาคารเสนาสนะที่สำคัญ ได้แก่ อุโบสถสร้างด้วยคอนกรีตเสริมเหล็กทรงไทย สร้างเสร็จเมื่อ พ.ศ. 2512 ศาลาการเปรียญอาคารไม้หลังคาทรงสูง เสาไม้ทุกต้น สร้างเมื่อ พ.ศ. 2507 หมู่กุฏิสงฆ์ใต้ถุนสูงเป็นไม้ 1 หลัง อยู่ด้านหลังวิหารหลวงพ่อเสือ หลังหนึ่งมี 3 ห้อง และ หมู่กุฏิสงฆ์ใต้ถุนสูงเป็นอาคารคอนกรีต หลังคาทรงไทย 2 หลัง หลังหนึ่งมี 4 ห้อง อยู่ด้านทิศใต้ และ วิหาร หลวงพ่อเสือ เป็นวิหารหลังคาทรงจัตุรมุข สร้างเสร็จเมื่อ พ.ศ. 2535
ฌัก การ์ตีเย (ช่างทำอัญมณี)

ฌัก-ธีโอดูเล การ์ตีเย (2 กุมภาพันธ์ 1884–10 กันยายน 1941) เป็นช่างทำอัญมณีชาวฝรั่งเศส และผู้บริหารบริษัทเครื่องประดับคาร์เทียร์ หรือ การ์ตีเย ในภาษาฝรั่งเศส
ชีวิตในวัยเด็ก.
ฌักเกิดเมื่อวันที่ 2 กุมภาพันธ์ ค.ศ. 1884 ที่ปารีส เขาเป็นลูกชายคนเล็กในบรรดาลูกชายสามคนของ อัลเฟร็ด การ์ตีเย (1841–1925) และ อเมลี อลิซ การ์ตีเย (1853–1914) พี่ชายสองคนของเขาคือปิแอร์ การ์ตีเย และหลุยส์ การ์ตีเย ปู่ของเขา หลุยส์-ฟร็องซัวส์ การ์ตีเย ได้เข้าซื้อกิจการร้านขายเครื่องประดับของ อดอลฟี ปิการ์ ซึ่งเป็นอาจารย์ของเขาใน ค.ศ. 1847 ถือเป็นการก่อตั้งบริษัทเครื่องประดับการ์ตีเย (คาร์เทียร์) ที่มีชื่อเสียง
ฌักสำเร็จการศึกษาจาก 
อาชีพ.
ฌักทำงานร่วมกับพี่ชายสองคนของเขาเพื่อสร้างชื่อให้กับ 'คาร์เทียร์' ซึ่งเป็นธุรกิจของครอบครัวให้มีชื่อเสียงในระดับโลก ทั้งในด้านเครื่องประดับและนาฬิกา ในขณะที่ฌักเปิดและบริหารร้านในลอนดอน ปิแอร์ก็เปิดและบริหารร้านในนิวยอร์ก ฌักรับผิดชอบการดำเนินงานของคาร์เทียร์ที่ลอนดอนใน ค.ศ. 1909 และในที่สุดก็ย้ายไปอยู่ที่ตำแหน่งปัจจุบันที่ 175 New Bond Street ในขณะเดียวกัน หลุยส์เป็นนักออกแบบที่สร้างผลิตภัณฑ์สไตล์คาร์เทียร์ที่เป็นที่รู้จักในปัจจุบัน
ฌักโชคดีมากที่ได้รับคำแนะนำจากเจ้าหญิงมาทิลเด พระญาติของจักรพรรดินโปเลียนที่ 3 ซึ่งมีส่วนช่วยส่งเสริมธุรกิจของคาร์เทียร์ ในช่วงต้นทศวรรษ 1900 "คาร์เทียร์กลายเป็นช่างทำอัญมณีให้กับ ร็อคกี้เฟลเลอร์, Vanderbilts, ฟอร์ด, มอร์แกน, สมเด็จพระเจ้าเอ็ดเวิร์ดที่ 7 แห่งสหราชอาณาจักร, พระเจ้าซ็อกที่ 1 แห่งแอลเบเนีย และ พระบาทสมเด็จพระจุลจอมเกล้าเจ้าอยู่หัว ซึ่งใน ค.ศ. 1907 ตรงกับการเสด็จประพาสยุโรปครั้งที่ 2 ของพระองค์ Hans Nadelhoffer ซึ่งเป็นผู้เขียนชีวประวัติของคาร์เทียร์ได้กล่าวว่า พระองค์ทรงซื้อกำไลคาร์เทียร์มูลค่า 450,000 ดอลลาร์
หลังจากพวกเขาประสบความสำเร็จอย่างต่อเนื่อง หลุยส์และปิแอร์ต่างก็ตัดสินใจแต่งงาน ในขณะที่ฌักยุ่งอยู่กับการสนองความต้องการและความปรารถนาของราชวงศ์ และเดินทางไปต่างประเทศเพื่อค้นหาอัญมณีที่มีเอกลักษณ์และโดดเด่น ฌักไปที่อ่าวเปอร์เซียเพื่อค้นหาไข่มุกที่สมบูรณ์แบบ จากนั้นฌักเดินทางไปอินเดียโดยนำเครื่องเพชรพลอยอันงดงามของบรรดามหาราชาในท้องถิ่นกลับไปที่สตูดิโอในลอนดอนเพื่อออกแบบใหม่และปรับเปลี่ยนเพื่อการใช้งานของผู้สวมใส่ ปิแอร์และฌักร่วมกันซื้อไข่มุกและอัญมณีล้ำค่าจำนวนมากจากเจ้าชายอินเดีย เอกลักษณ์ของไข่มุกและอัญมณีทำให้เครื่องประดับแต่ละชิ้นมีความพิเศษ ซึ่งช่วยให้ธุรกิจของพวกเขาประสบความสำเร็จ
ฌักเปิดร้านในลอนดอนจนกระทั่งเขาเสียชีวิตในปี ค.ศ. 1941 หลุยส์พี่ชายของเขาเสียชีวิตในปีถัดมาในเดือนกรกฎาคม ค.ศ. 1942 ตระกูลการ์ตีเยสิ้นสุดการบริหารธุรกิจของตระกูลในปี ค.ศ. 1964 เนื่องจากการจากไปของปิแอร์
พระแม่ปารณศวรีโพธิสัตว์

ปารณศวรี (IAST: Parṇaśabarī,) หรืออาจสะกดตามรูปภาษาไทยได้ว่า บรรณศวรี (เทพีผู้นุ่งห่มใบไม้),เป็นพระโพธิสัตว์เทพีในคติศาสนาพุทธแบบมหายานและวัชรยาน ได้รับการยกย่องว่าทรงคุ้มครองและอุปถัมป์การขจัดโรคระบาด และทุกข์จากโรคภัยไข้เจ็บ
เทวรูปปฏิมากรของนางยังปรากฏในธากา ประเทศบังกลาเทศ ซึ่งหลงเหลือผ่านมาตั้งแต่สมัยจักรวรรดิปาละ ซึ่งที่มาเดิมอาจเป็นพระแม่ศีตลาและบริวารของนางคือชวาลาสูร ซึ่งเป็นเทพเจ้าฮินดูที่เกี่ยวข้องและอุปถัมป์การขจัดโรคระบาด และทุกข์จากโรคภัยไข้เจ็บด้วยเช่นกัน ในประวัติศาสตร์อินเดีย มีเทวรูปปฏิมาของนางอันมีชื่อเสียงขจรขจายจากชุดหมู่ปฏิมากรรมสัมฤทธิ์แห่งกุรกิหารซึ่งอยู่อายุราวพุทธศตวรรษที่สิบห้าถึงสิบแปด
ในคติศาสนาพุทธแบบวัชรยานนับถือว่านางเป็นเทพีบริวารของเจ้าแม่ตาราโพธิสัตว์เทพี นักวิชาการบางท่านกล่าวว่านางอาจมีที่มาจากเทพีพื้นเมืองท้องถิ่นของเทือกเขาวินธัย เนื่องจากนางมีลักษณะและความเชื่อมโยงความสัมพันธ์กับชาวสาบาภาชนพื้นเมืองที่อาศัยอยู่บริเวณนี้
ที่มา.
ในทางประวัติศาสตร์ นางนั้นอาจพัฒนามาจากเทวีท้องถิ่นของอินเดีย เนื่องจากมีการขนามนามของนางว่า “ปีศาจี” ในภาษาสันสกฤตซึ่งหมายถึงปิศาจ คำนี้ยังปรากฏในมนต์ของนางด้วย ปิศาจมีความหมายถึงพลังของธรรมชาติที่อาจให้คุณหรือโทษก็ได้ตามขนบการบูชาของชาวบ้าน เช่นเดียวกับคำว่าฑากินี ยักษิณี ฯลฯ ซึ่งถูกลดคุณค่าความสำคัญลงโดยวัฒนธรรมพราหมณ์ ฮินดูทางการ แต่พุทธศาสนาวัชรยานรับไปพัฒนาต่อ และประติมานวิทยาเทพปฏิมาของนาง สอดคล้องกับรูปลักษณ์ที่นุ่งใบไม้เหมือนชาวป่าที่แสดงถึงความเป็นพื้นเมืองอย่างชัดเจน ซึ่งแสดงร่องรอยว่านางอาจเป็นเทวีพื้นบ้านที่ถูกนำมารวมเข้าในพุทธศาสนาแล้วจัดให้อยู่ในกลุ่มพระแม่ตารา
เช่นเดียวกับที่ศาสนาฮินดูนำเอาเทวีแห่งโรคระบาดพื้นบ้านอย่างจ้าวแม่มาริอัมมาหรือเจ้าแม่ศีตลาเข้ามาเป็นหนึ่งในเทวดาในศาสนาฮินดูซึ่งทั้งพระปารณศวรีและเจ้าแม่ศีตลาของพราหมณ์ ฮินดูน่าจะมีความเกี่ยวข้องเชื่อมโยงกัน
เจ้าแม่ฉฺยงเซียว

เจ้าแม่ฉฺยงเซียว  หรือ นามเดิมของนาง คือ จ้าว ฉฺยงเซียวเป็นเทวีในศาสนาชาวบ้านจีนและลัทธิเต๋าอันเป็นหนึ่งในเทวีผู้ประทานพรและคุ้มครองอุปถัมป์การคลอดแต่บรรดาสตรีและมารดรทั้งหลาย นางเป็นพระเทพีขนิษฐาอันดับสองในของคณะเทพี ซานเซียวเชิ่งหมู่ (三霄聖母) หรือ ซานเซียวเนี่ยเนี้ย (三霄娘娘) เจ้าแม่ซานเซียวเนี้ยวเนี้ยวทรงได้รับการสักการะบูชาในฐานะของเจ้าแม่ผู้พิทักษ์ครัวเรือน หรือ เทพีห้องสุขา ในธรรมเนียมศาสนาชาวบ้านจีนว่ากันว่า "เทพเจ้าเตาไฟนั้นทรงสถิตย์คอยพิทักษ์คุ้มครองจากในครัว และเทพีซานเซียวนั้นทรงสถิตย์คอยพิทักษ์คุ้มครองจากในครัวเรือน"
เทพปกรณัม.
ตามเทพปกรณัม "ห้องสิน" เจ้าแม่นั้นทรงอยู่ฝ่ายของพระเจ้าชางโจ้ว เจ้าแม่เป็นหนึ่งในขนิษฐาสตรีทั้งสามโดยเป็นเชษฐภคินีใหญ่สุดและทรงเป็นขนิษฐาของเทพแห่งโชคลาภสมบัติเงินทองของมีค่า คือ จ้าวกงหมิง คณะนางพร้อมด้วยขนิษฐาทั้งสามถึงแก่ชีพตักษัยวายชนม์หลังการรณรงค์ยุทธสงครามกับองค์เจียง จื่อหยา ต่อมาได้รับการสถาปนาเป็นหนึ่งในคณะเทพสามร้อยหกสิบห้าองค์ โดยได้รับการสักการะบูชาและมีหน้าที่อุปถัมป์ค้ำจุนเกื้อหนุนสำหรับการปัดเป่าทำลายโรคฝีดาษและโรคทั้งหลายเด็กและทารก
นางพร้อมด้วยขนิษฐภคินี คือ เจ้าแม่ยฺหวินเซียว และขนิษฐาของนาง คือ จ้าว ปี้เซียว ได้รับการจัดหมวดหมู่เป็นคณะตรีเทพี โดยเป็นหนึ่งในเจ้าแม่ประทานบุตร
ตไลกกูตตัล

ตไลกกูตตัล (Thalaikoothal) เป็นการฆาตกรรมคนชราหรือการบังคับการุณยฆาตที่กระทำโดยสมาชิกในครอบครัว มีกระทำอยู่ในบางส่วนของทางใต้ของรัฐทมิฬนาฑูของอินเดีย
กระบวนการ.
โดยทั่วไปแล้ว ผู้ที่จะถูก "ตไลกกูตตัล" จะได้รับการอาบน้ำมันในตอนเช้า ตามด้วยการบังคับดื่มน้ำมะพร้าวอ่อน จำนวนหลายแก้วจนเกิดไข้สูง, ไตวาย, อาการกระตุกรุนแรง และเสียชีวิตภายในวันหรือสองวัน นอกจากนี้ยังอาจรวมถึงการนวดศีรษะในน้ำเย็นจัด ซึ่งอาจทำให้อุณหภูมิร่างกายลดลงมากพอที่จะกระตุ้นให้หัวใจวายได้ วิธีอื่น ๆ ที่ใช้ เช่น การบังคับดื่มนมวัวขณะที่อุดจมูกไว้ ทำให้หายใจลำบาก ไปจนถึงการใช้ยาพิษโดยตรง
ความชุก.
ถึงแม้ว่าการกระทำ "ตไลกกูตตัล" จะผิดกฎหมายในประเทศอินเดีย แต่ก็ยังคงได้รับการยอมรับอย่างลับ ๆ อยู่ในรูปของการการุณยฆาต และน้อยครั้งที่จะมีผู้นำเรื่องนี้ไปแจ้งถึงตำรวจ ในบางกรณี สมาชิกในครอบครัวจะแจ้งญาติให้ทราบก่อนที่จะกระทำ "ตไลกกูตตัล" และบางครั้งผู้ที่ถูกกระทำยังเป็นคนขอเองด้วยซ้ำ อย่างไรก็ตาม ไม่ใช่ทุกกรณีที่ผู้ถูกกระทำจะยินยอม เช่นกรณีอื้อฉาวเมื่อปี 2010 ที่ชายวัย 80 ปี หลบหนีออกมาอาศัยในที่พักของญาติ หลังทราบชะตากรรมตัวเองและแอบได้ยินสมาชิกในครอบครัวคุยกันเรื่องการแบ่งจัดสรรมรดกที่ดินของเขา
รายงานการตรวจสอบระบุว่าการะกระทำนี้มี "ค่อนข้างทั่วไป" ("fairly widespread") ในอำเภอทางตอนใต้ของรัฐทมิฬนาฑู มีการคาดการณ์ว่ามีการทำ "ตไลกกูตตัล" ราว 20 ถึงหลายร้อยครั้งทุกปี
การเฝ้าระวัง.
ในปี 2010 หลังเกิดเหตุชายวัย 80 ปีหนีออกจากบ้านในอำเภอวิรุธูนคร รัฐบาลท้องถิ่นได้มีการจัดตั้งคณะทำงานตรวจตราผู้สูงอายุในอำเภอ
ภาพยนตร์ทมิฬเช่น "K.D. Engira Karuppudurai" และ "Baaram" มีเนื้อหาที่เกี่ยวข้องกับการทำ "ตไลกกูตตัล"